2. pielikums

Rīgas pilsētas izpilddirektora nolikumam

“Rīgas pašvaldības finansiālā atbalsta

piešķiršanas kārtība Rīgas pilsētas apkaimju attīstības biedrībām”

**LĪGUMS**

**PAR FINANSIĀLĀ ATBALSTA PIEŠĶIRŠANU**

Rīgā 2021. gada \_\_.\_\_\_\_\_\_\_\_\_\_\_\_\_\_

Rīgas pilsētas Apkaimju iedzīvotāju centrs, turpmāk – Centrs, Apkaimju attīstības un klientu apkalpošanas pārvaldes priekšnieka \_\_\_\_\_\_\_ personā, kurš rīkojas saskaņā ar nolikuma “Rīgas pilsētas pašvaldības finansiālā atbalsta piešķiršanas kārtība Rīgas pilsētas apkaimju attīstības biedrībām”, kas apstiprināts ar Rīgas pilsētas izpilddirektora \_\_\_\_\_\_\_\_ rīkojumu Nr.\_\_\_\_ “Par\_Rīgas pilsētas pašvaldības finansiālā atbalsta piešķiršanu Rīgas pilsētas apkaimju biedrībām”, 16. punktu, no vienas puses, un

/finansiālā atbalsta saņēmēja nosaukums/ , tās valdes priekšsēdētāja/valdes locekļa \_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Finansējuma saņēmējs, no otras puses, turpmāk tekstā – Līdzēji, pamatojoties uz Centra direktora 2021.gada \_\_\_.\_\_\_\_\_\_\_\_ lēmumu Nr.\_\_\_\_\_\_\_\_\_, noslēdz šādu līgumu, turpmāk – Līgums.

1. **Līguma priekšmets**
   1. Rīgas pilsētas pašvaldība piešķir Finansējuma saņēmējam finansiālo atbalstu \_\_\_\_\_EUR (\_\_\_\_\_\_\_\_\_\_\_\_\_\_\_\_euro) apmērā, kas izlietojams šajā Līgumā norādīto mērķu sasniegšanai līdz \_\_.\_\_.20\_\_.

1. **Piešķirtā finansiālā atbalsta mērķis un pārbaudes kārtība**
   1. Finansiālā atbalsta mērķis ir atbalstīt Rīgas pilsētas apkaimju attīstības biedrību (turpmāk – Biedrības), tajā skaitā Finansējuma saņēmēja darbību, stiprināt Biedrību kapacitāti un veicināt Biedrību sadarbību ar Pašvaldību sabiedrības iesaistes un Rīgas pilsētas apkaimju attīstības jautājumos, tajā skaitā jautājumos par Pašvaldības publiskās infrastruktūras pilnveidošanu un publiskā lietošanā esošas teritorijas labiekārtošanu Pašvaldības funkciju īstenošanas nodrošināšanai.
   2. Pašvaldības finansiālais atbalsts tiek piešķirts:

* Finansējuma saņēmēja administratīvo izdevumu segšanai (darbinieku atalgojums, telpu un inventāra noma, atlīdzība par citu personu sniegtajiem pakalpojumiem biedrības darbības nodrošināšanai u. tml.);
* Finansējuma saņēmēja izmaksu segšanai par projektu pieteikumu sagatavošanu citiem finanšu instrumentiem;
* Finansējuma saņēmēja rīkoto apkaimes publicitātes veicināšanas un apkaimes identitātes stiprināšanas aktivitāšu izdevumu segšanai.
  1. Piešķirto finansējumu atļauts izmantot tikai pieteikumā norādīto mērķu īstenošanai.
  2. Piešķirtais finansiālais atbalsts tiek pārskaitīts uz Finansējuma saņēmēja norādīto bankas kontu 14 dienu laikā pēc Līguma spēkā stāšanās un akceptēta rēķina saņemšanas.
  3. Finansējuma saņēmējs sagatavo un iesniedz Centram apmaksai rēķinu elektroniskā formātā atbilstoši Rīgas pilsētas pašvaldības portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
  4. Finansējuma saņēmējam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
  5. Ja Finansējuma saņēmējs ir iesniedzis nepareizi aizpildītu un/vai Līguma nosacījumiem neatbilstošu rēķinu, Centrs šādu rēķinu apmaksai nepieņem un neakceptē. Finansējuma saņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksas termiņu skaita no dienas, kad Finansējuma saņēmējs ir iesniedzis atkārtotu rēķinu.

1. **Centra tiesības un pienākumi**
   1. Centram ir šādas tiesības:
      1. lūgt Finansējuma saņēmēju iesniegt un saņemt informāciju par sadarbību ar Pašvaldību sabiedrības iesaistes un Rīgas pilsētas apkaimju attīstības jautājumos;
      2. piedalīties Finansējuma saņēmēja rīkotajos pasākumos par sabiedrības iesaistes un Rīgas pilsētas apkaimju attīstības jautājumiem;
      3. lūgt Finansējuma saņēmēju piedalīties Pašvaldības organizētajos pasākumos/ aktivitātēs par sabiedrības iesaistes un Rīgas pilsētas apkaimju attīstības jautājumiem.
   2. Centra pienākums ir sniegt Finansējuma saņēmējam informāciju par sadarbības iespējām sabiedrības iesaistes un Rīgas pilsētas apkaimju attīstības jautājumos.
2. **Finansējuma saņēmēja tiesības un pienākumi** 
   1. Finansējuma saņēmējam ir šādi pienākumi:
      1. sadarboties ar Pašvaldību sabiedrības iesaistes un Rīgas apkaimju attīstības jautājumos;
      2. iesniegt Centram rakstisku atskaiti/pārskatu (veidlapa pielikumā) par piešķirtā finansiālā atbalsta izlietojumu un Līguma 2.1. apakšpunktā noteikto sadarbības pienākuma izpildi;
      3. nepieciešamības gadījumā sniegt Pašvaldībai detalizētu informāciju par izlietoto finansiālo atbalstu un uzrādīt grāmatvedības pamatojuma dokumentus;
      4. atmaksāt Pašvaldībai saņemto finansiālo atbalstu, ja tas izmaksāts, Biedrībai sniedzot nepatiesu vai nepilnīgu informāciju vai nepaziņojot par apstākļiem, kuri ietekmē tiesības uz finansiālā atbalsta saņemšanu;
      5. atmaksāt Pašvaldībai finansiālā atbalsta daļu, ja tas izlietots Līgumā neparedzētiem mērķiem.
   2. Finansējuma saņēmējs Līguma 4.1.2. apakšpunktā minēto atskaiti/pārskatu iesniedz Centram 10 (desmit) darba dienu laikā pēc Līguma 1.2. punktā noteiktā termiņa.
   3. Finansējuma saņēmējam ir tiesības saņemt informāciju no Pašvaldības par aktuālajiem sadarbības pasākumiem sabiedrības iesaistes un Rīgas apkaimju attīstības jautājumos.

1. **Strīdu izskatīšanas kārtība**

5.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kurās panāktā Līdzēju vienošanās noformējama rakstveidā. Gadījumā, ja Līdzēji sarunu ceļā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā.

1. **Nepārvarama vara**
   1. Līdzēji tiek atbrīvoti no atbildības par Līguma pilnīgu vai daļēju neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas vai ārkārtēja rakstura apstākļi, kuru darbība sākusies pēc Līguma noslēgšanas un kurus Līdzēji nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi – stihiskas nelaimes, avārijas, katastrofas, epidēmijas, karadarbība, streiki, iekšējie nemieri, blokādes, kā arī jebkāda valsts vai pašvaldību institūciju rīcība vai normatīvo aktu, kas būtiski ierobežo un aizskar Līdzēju tiesības un ietekmē uzņemto saistību izpildi, pieņemšana un spēkā stāšanās.
   2. Līdzējam, kas atsaucas uz nepārvaramas varas vai ārkārtēju apstākļu darbību, nekavējoties, bet ne vēlāk kā 3 (trīs) darba dienu no šādu apstākļu iestāšanās dienas rakstveidā jāpaziņo otram Līdzējam. Nepārvaramas varas vai ārkārtēju apstākļu iestāšanās ir jāapstiprina ar kompetentas iestādes izsniegtu dokumentu.
   3. Nepārvaramas varas vai ārkārtēju apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas vai ārkārtējie apstākļi.
   4. Ja nepārvaramas varas vai ārkārtēju apstākļu ietekme turpinās ilgāk nekā 3 (trīs) mēnešus, Līdzēji vienojas par tālāko sadarbību vai par Līguma izbeigšanu.

**7. Līguma darbība un izbeigšana/ Noslēguma noteikumi**

7.1. Līgums stājas spēkā pēc tā abpusējas parakstīšanas un reģistrēšanas Rīgas domes lietvedības informācijas sistēmā un ir spēkā līdz Līdzēju saistību pilnīgai izpildei.

7.2. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.

7.3. Līdzēji Līguma izpildes nodrošināšanai nosaka atbildīgās personas:

7.3.1. No Centra puses atbildīgā persona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_;

7.3.2. No Finansējuma saņēmēja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_.

7.4. Līdzējiem 5 (piecu) darba dienu laikā rakstiski jāinformē otrs Līdzējs par rekvizītu (nosaukuma, adreses, norēķinu rekvizītu u. tml.) maiņu. Līdz šāda paziņojuma saņemšanas dienai visi sūtījumi, ko viens Līdzējs nosūtījis otram Līdzējam uz šajā Līgumā norādīto adresi, atpazīstami par pienācīgi nosūtītiem un saņemtiem.

7.5. Līgums noformēts latviešu valodā 2 (divos) eksemplāros uz \_\_ (\_\_\_\_\_\_\_) lapām, ar pielikumu uz \_\_ (\_\_\_) lapām, pa vienam eksemplāram katram Līdzējam. Abiem eksemplāriem ir vienāds juridisks spēks.

1. **Līgumslēdzēju rekvizīti un paraksti**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_ Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Konts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts V.Uzvārds Paraksts V.Uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums Datums

Rīgas pilsētas izpilddirektors J. Lange